CELEX: 62017TN0809
Language: fi
Date: 2017-12-07 00:00:00
Title: Asia T-809/17: Kanne 7.12.2017 – Intercontact Budapest v. CdT

26.2.2018   
            
            
               FI
            
            
               Euroopan unionin virallinen lehti
            
            
               C 72/37
            
         Kanne 7.12.2017 – Intercontact Budapest v. CdT
   (Asia T-809/17)
   (2018/C 072/48)
   Oikeudenkäyntikieli: unkari
   
      Asianosaiset
   
   
      Kantaja: Intercontact Budapest Fordító és Pénzügyi Tanácsadó Kft. (Budapest, Unkari) (edustaja: asianajaja É. Subasicz)
   
      Vastaaja: Euroopan unionin elinten käännöskeskus (CdT)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               ensisijaisesti vahvistamaan, vastaavatko kullekin tarjoajalle annetut luokittelupisteet todellisuutta, kun niitä verrataan esitettyihin tarjouksiin, ja ovatko ne yhdenmukaista kohtelua, syrjintäkieltoa, suhteellisuutta ja avoimuutta koskevien periaatteiden mukaisia;
            
         
               —
            
            
               toissijaisesti kumoamaan vastaajan 10.7.2017 tekemän päätöksen, joka liittyy hankintamenettelyihin FL/GEN 16 02 ja FL/GEN 16 0;
            
         
               —
            
            
               vieläkin toissijaisemmin kumoamaan kyseisen hankintamenettelyn;
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantajat vetoavat kanteensa tueksi neljään kanneperusteeseen.
   
               1)
            
            
               Ensimmäinen kanneperuste perustuu yhdenmukaista kohtelua, syrjintäkieltoa, suhteellisuutta ja avoimuutta koskevien periaatteiden loukkaamiseen, koska vastaaja sovelsi julkisessa hankintamenettelyssä tarjoajiin toisistaan eriäviä arvostuksia eli se arvioi identtisiä toimintoja yhdessä menettelyssä toisin kuin toisessa. (1)
               
            
         
               2)
            
            
               Toisen kanneperusteen mukaan vastaaja on syyllistynyt toimivallan väärinkäyttöön, koska se ei ollut ilmoittanut kantajalle julkisessa hankintamenettelyssä ilmoitettaviksi vaadittuja tietoja. (2)
               
            
         
               3)
            
            
               Kolmannen kanneperusteen mukaan julkisissa hankintamenettelyissä sovellettavaa avoimuusperiaatetta on loukattu, koska vastaaja julkaisi menettelyn tuloksen virallisessa lehdessä myöhässä eikä sisällyttänyt siihen unionin direktiivissä määriteltyä sisältöä kokonaisuudessaan. (3)
               
            
         
               4)
            
            
               Neljännen kanneperusteen mukaan vastaaja on rikkonut julkisista hankinnoista annettua direktiiviä, koska se ei ollut ilmoittanut muutoksenhaun vireillepanoon sovellettavista määräajoista ja koska se näin rajoitti kantajan muutoksenhakumahdollisuuksia. (4)
               
            
         
      (1)  Julkisista hankinnoista ja direktiivin 2004/18/EY kumoamisesta 26.2.2014 annettu Euroopan parlamentin ja neuvoston direktiivi 2014/24/EU (EUVL 2014, L 94, s. 65), johdanto-osan 1 ja 90 perustelukappale.
   
      (2)  Unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25.10.2012 annettu Euroopan parlamentin ja neuvoston asetus (EU, Euratom) N:o 966/2012 (EUVL 2012, L 298, s. 1), 113 artikla.
   
      (3)  Julkisista hankinnoista ja direktiivin 2004/18/EY kumoamisesta 26.2.2014 annettu Euroopan parlamentin ja neuvoston direktiivi 2014/24/EU (EUVL 2014, L 94, s. 65), 50 artikla.
   
      (4)  Julkisista hankinnoista ja direktiivin 2004/18/EY kumoamisesta 26.2.2014 annettu Euroopan parlamentin ja neuvoston direktiivi 2014/24/EU (EUVL 2014, L 94, s. 65), liitteessä V olevan D osan 16 kohta.